৫ দফা দাবিতে জবি শিক্ষার্থীদের স্মারকলিপি
৩১ অক্টোবর ২০১৯ ০০:০২:৩৮
জগন্নাথ বিশ্ববিদ্যালয় (জবি) শিক্ষকদের মধ্য থেকে বিশ্ববিদ্যালয় ট্রেজারার নিয়োগের দাবি জানিয়েছে জগন্নাথ বিশ্ববিদ্যালয় সাধারণ শিক্ষার্থীরা। ৩০ অক্টোবর, বুধবার দুপুর ১ টায় বিশ্ববিদ্যালয় উপাচার্য বরাবর স্মারকলিপি প্রদানের পর তারা ভাষা শহীদ রফিক ভবনের নিচে সাধারণ শিক্ষার্থীদের ব্যানারে এ সংবাদ সম্মেলন করেন।
সংবাদ সম্মেলনে শিক্ষার্থীরা বলেন, বিশ্ববিদ্যালয়ের সামাজিক বিজ্ঞান ভবনের সামনে দ্বিতীয় ক্যান্টিন নির্মাণ, ছাত্রী হলের নির্মাণ কাজ ডিসেম্বরের মধ্যে শেষ করার জন্য সংশ্লিষ্ট মন্ত্রণালয় কে বিশ্ববিদ্যালয় প্রসাশন কতৃক চাপ প্রদান, আগামী বছরে ৩ জানুয়ারীর মধ্যে জকসু নির্বাচনের তফসিল ঘোষণা এবং বিতর্কিত শর্তমুক্ত জকসু আইন প্রণয়ন, বিশ্ববিদ্যালয়ের প্রধান ফটকের সামনের রাস্তায় ওভারব্রীজ নির্মাণ, বিশ্ববিদ্যালয়ের বর্তমান শিক্ষকদের মধ্যে হতে ট্রেজারার নিয়োগ।
এই পাঁচ দফা দাবী সম্পর্কে তারা আসন্ন সিন্ডিকেট বিশ্ববিদ্যালয় প্রশাসনের আন্তরিক মনোভাব আশা করেন। আর তা না হলে তারা অন্যভাবে দাবি আদায় করার কথা জানান।
এ সময় শিক্ষার্থীদের পক্ষে রায়সুল ইসলাম নয়ন বলেন, শিক্ষার্থীরা বলেন বিশ্ববিদ্যালয়ে ২য় ক্যান্টিন হওয়ার কথা থাকলে তা কোন এক অদৃশ্য কারণে হয় নি এবং অতিদ্রুত তারা ক্যান্টিন করার দাবি জানান যেখানে বিশ্ববিদ্যালয়ের রাজনৈতিক সংগঠন গুলো মুক্ত রাজনীতি চর্চার সুযোগ পাবে।
এছাড়াও তিনি বলেন বিশ্ববিদ্যালয় কতৃক যে বিতর্কিত জকসু আইন প্রণয়ন করা হয়েছে তা অবিলম্বে পরিবর্তন করে আগামী ৩১ জানুয়ারীর মধ্যে জকসু নির্বাচনের তফসিল ঘোষণা করতে হবে। কেননা এই বিতর্কিত আইন থাকলে তা হাইকোর্টের রিটের মাধ্যমে জকসু নির্বাচন পিছিয়ে যাওয়ার ব্যপারে সংশয় প্রকাশ করেন।
এসময় সংবাদ সম্মেলনে সাধারণ শিক্ষার্থীদের পক্ষে মো. রাইসুল ইসলাম নয়ন, মীজানুর রহমান শামীম, তৌসিব মাহমুদ সোহান, মাইনুল ইসলাম রাজন সহ আরো অনেকে উপস্থিত ছিলেন।
জগন্নাথ বিশ্ববিদ্যালয় সংবাদ সম্মেলন